ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
17 ก.ค. 2558

สรุปภาวะตลาดภาคเช้า : SET แกว่งแคบ – SET แกว่งแคบบริเวณ 1480 จุด ซึ่งเกิดจากแรงบวกลบสู้กันระหว่างกลุ่มพลังงาน โดยเฉพาะ PTTEP และ PTT ซึ่งโดนแรงขายจากความกังวลราคาน้ำมันดิบและงบฯ ใน Q2/58 ของ PTTEP เอง ที่แนวโน้มดูไม่ดี ปะทะกับกลุ่ม ICT ซึ่งประคองตลาดไว้ ด้วยแรงหนุนความคืบหน้าที่ดีของ 4G สุดท้ายทำให้ SET ปิดตลาดทรงตัวที่ 1481.38 จุด +0.12 จุด ด้วยมูลค่าซื้อขาย 1.3 หมื่นลบ. กลุ่มหลัก ICT หนุนตลาด ปิดบวก +0.4% ส่วนพลังงานกดดันตลาด ปิดลบ -0.5% ขณะที่แบงก์ทรงตัว ด้านตลาดภูมิภาคแกว่งตัวแคบๆ
กลยุทธ์ที่แนะนำ :ช่วงบ่าย: คาดแกว่งแคบบริเวณ 1480 จุด และมีความผันผวนไม่เกิน +/- 5 จุด ส่วนภาพรวมแม้ดัชนีจะอ่อนตัวลงได้ต่อ อย่างไรก็ตาม เรายังคงมอง Downside จำกัดที่ 1470-1474 จุด และคาดดัชนีจะกลับมาฟื้นตัวอีกครั้ง รอทดสอบระดับ 1500 จุด โดยมีกลุ่ม ICT นำตลาด และงบฯแบงก์ หากไม่ได้แย่กว่าคาด จะมีแรงซื้อกลับด้วยเหตุผลด้าน Valuation กลยุทธ์ กลับมาซื้ออีกครั้ง โดยเฉพาะที่แนวรับ ส่วนการเก็งกำไรยังทำได้ ทั้งนี้ หุ้นแนะนำตามสัญญาณทางเทคนิค ได้แก่ EE (รับ 1.23 ต้าน 1.33 Cut 1.17) และ THANI (รับ 2.94 ต้าน 3.18 Cut 2.84)
 